Απόφαση του Γενικού Δικαστηρίου (έβδομο τμήμα) της 24ης Ιουνίου 2014 —
1872 Holdings κατά ΓΕΕΑ —Havana Club International (THE SPIRIT OF CUBA)
(Υπόθεση T‑207/13)
«Κοινοτικό σήμα — Διαδικασία κηρύξεως ακυρότητας — Κοινοτικό λεκτικό σήμα THE SPIRIT OF CUBA — Απόλυτος λόγος απαραδέκτου — Περιγραφικός χαρακτήρας — Άρθρο 7, παράγραφος 1, στοιχείο γ΄, του κανονισμού (ΕΚ) 207/2009»
1.                     Κοινοτικό σήμα — Ορισμός και κτήση του κοινοτικού σήματος — Απόλυτοι λόγοι απαραδέκτου — Σήματα συνιστάμενα αποκλειστικώς σε σημεία ή ενδείξεις που μπορούν να χρησιμεύσουν προς δήλωση των χαρακτηριστικών προϊόντος ή υπηρεσίας — Κριτήρια (Κανονισμός 207/2009 του Συμβουλίου, άρθρο 7 § 1, στοιχείο γ΄) (βλ. σκέψεις 11-14)
2.                     Κοινοτικό σήμα — Ορισμός και κτήση του κοινοτικού σήματος — Απόλυτοι λόγοι απαραδέκτου — Σήματα συνιστάμενα αποκλειστικώς σε σημεία ή ενδείξεις που μπορούν να χρησιμεύσουν προς δήλωση των χαρακτηριστικών προϊόντος ή υπηρεσίας — Λεκτικό σήμα THE SPIRIT OF CUBA (Κανονισμός 207/2009 του Συμβουλίου, άρθρο 7 § 1, στοιχείο γ΄) (βλ. σκέψεις 19, 24-29)
3.                     Κοινοτικό σήμα — Ορισμός και κτήση του κοινοτικού σήματος — Εκτίμηση του αν ένα σημείο είναι δεκτικό καταχωρίσεως — Λαμβάνεται υπόψη μόνο η νομοθεσία της Ένωσης — Προηγούμενη καταχώριση του σήματος σε ορισμένα κράτη μέλη ή σε τρίτες χώρες — Αποφάσεις που δεν δεσμεύουν τα όργανα της Ένωσης (Κανονισμός 207/2009 του Συμβουλίου) (βλ. σκέψη 32)
4.                     Κοινοτικό σήμα — Αποφάσεις του ΓΕΕΑ — Αρχή της ίσης μεταχειρίσεως — Αρχή της χρηστής διοικήσεως — Προγενέστερες αποφάσεις του ΓΕΕΑ — Αρχή της νομιμότητας — Ανάγκη αυστηρής και πλήρους εξετάσεως σε κάθε συγκεκριμένη περίπτωση (βλ. σκέψεις 35, 36)
5.                     Κοινοτικό σήμα — Διαδικασία προσφυγής — Προσφυγή ενώπιον του δικαστή της Ένωσης — Αρμοδιότητα του Γενικού Δικαστηρίου — Επανεξέταση των πραγματικών περιστατικών υπό το πρίσμα αποδεικτικών στοιχείων που προσκομίζονται για πρώτη φορά ενώπιόν του — Αποκλείεται (Κανονισμός Διαδικασίας του Γενικού Δικαστηρίου, άρθρο 135 § 4· κανονισμός 207/2009 του Συμβουλίου, άρθρο 65) (βλ. σκέψη 39)
Αντικείμενο
Προσφυγή κατά της αποφάσεως του πρώτου τμήματος προσφυγών του ΓΕΕΑ της 31ης Ιανουαρίου 2013 (υπόθεση R 684/2012‑1), σχετικά με διαδικασία κηρύξεως ακυρότητας μεταξύ των Havana Club International SA και 1872 Holdings vof.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την 1872 Holdings vof στα δικαστικά έξοδα.